*Projekts*

LATVIJAS REPUBLIKAS MINISTRU KABINETS

2021. gada Noteikumi Nr.

Rīgā (prot. Nr. .§)

**Valsts izglītības satura centra maksas pakalpojumu cenrādis**

Izdoti saskaņā ar

Likuma par budžetu un finanšu vadību

5. panta devīto daļu

1. Noteikumi nosaka Valsts izglītības satura centra (turpmāk - centrs) sniegto maksas pakalpojumu cenrādi.

2. Centrs sniedz maksas pakalpojumus saskaņā ar cenrādi (pielikums).

3. Persona par pakalpojumu norēķinās:

3.1. pirms pakalpojuma saņemšanas;

3.2. atbilstoši centra sagatavotajam rēķinam, iemaksājot naudu rēķinā norādītajā Valsts kases kontā.

4. Maksājumu veic, izmantojot šādus maksājumu pakalpojumu veidus:

4.1. ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē;

4.2. ar maksājumu karti maksājumu karšu pieņemšanas terminālī.

5. Centrs sniedz pakalpojumu tikai pēc tam, kad maksa ir atzīta par saņemtu valsts budžetā.

6. Atzīt par spēku zaudējušiem Ministru kabineta 2013. gada 17. septembra noteikumus Nr. 851 "Valsts izglītības satura centra maksas pakalpojumu cenrādis" (Latvijas Vēstnesis, 2013, 183.nr.).

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē:

Valsts sekretārs J. Volberts